**Zaštita računala i podataka, sigurnost na mreži**

Skup mjera i postupaka kojima se osiguravaju podatci pohranjeni u računalima nazivaju se **računalna sigurnost**.

Ukoliko na jednom računalu radi više korisnika, preporuča se da svaki korisnik izradi svoj korisnički račun.

Preporuča se da prilikom stvaranja novog korisničkog računa dodamo i lozinku kako bi doprinijeli većoj zaštiti svojih osobnih podataka. Zapamtimo da izgubljenu ili zaboravljenu lozinku za korisničke račune više nije moguće vratiti.

* Poželjno je koristiti različite lozinke na različitim web stranicama,.
* Preporučen minimalni broj znakova je 10, a znakovi moraju biti i iz različitih skupina (slova, brojevi, specijalni znakovi).

**Maliciozni program** (*Maleware*) je program koji se pokreće na računalnom sustavu, bez svjesnog pristanka korisnika, kako bi počinio određenu štetu (virusi, crvi, trojanski konji, itd.).

**Virus** je program ili dio kôda koji je bez našeg znanja učitan u računalo i na njemu se izvršava bez našeg svjesnog pristanka.

**Računalni crv** je program ili dio kôda koji umnožava samoga sebe, koristeći pri tome računalne mreže kako bi se kopirao na druga računala.

**Trojanski konj** je zlonamjerni računalni program koji se lažno predstavlja kao program s korisnim svojstvima.

**Reklamni alat** (*adware*) je program koji se samostalno učitava i prikazuje reklame ili oglase, najčešće u obliku skočnih (pop-up) prozora.

**Špijunski alat** (*spyware*) je program koji se pokreće na računalu bez svjesnog pristanka korisnika i zatim presreće ili djelomično preuzima kontrolu rada na računalu.

Ukoliko imamo računalo spojeno na mrežu, na njemu moramo obavezno imati pokrenut **antivirusni program** i uključen **vatrozid**.